Diari Oficial de la Generalitat Valenciana


Sumari del DOGV 5178, del 17-01-2006 (2005/14757)

RESOLUCIÓ de 30 de novembre de 2005, del conseller de Territori i Habitatge, per la qual s'aprova definitivament la modificació puntual núm. 11-E del Pla general d'ordenació urbana de Picassent.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14266


Data del document
:   30-11-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Picassent
    * pla d'urbanisme

RESOLUCIÓ de 30 de novembre de 2005, del conseller de Territori i Habitatge, per la qual s'aprova definitivament la modificació puntual núm. 11-E del Pla general d'ordenació urbana de Picassent. [2005/14069]  
Vist l'expedient relatiu a la modificació puntual núm. 11-E del Pla general d'ordenació urbana de Picassent, remés per l'Ajuntament, i de conformitat amb els següents,   
Antecedents de fet  
Primer. En sessió plenària de l'Ajuntament de Picassent de 24 de juny de 2004, es va acordar sotmetre a informació pública, per un període d'un mes, la modificació puntual núm. 11-E del Pla general d'aquest municipi.  
L'anunci va aparéixer publicat en el periòdic Levante de 19 de juliol de 2004; en el Diari Oficial de la Generalitat Valenciana núm. 4801 de 20 de juliol de 2004 i en el tauler d'anuncis de l'Ajuntament. No es van formular al·legacions o suggeriments, segons s'acredita per mitjà de certificat del secretari municipal de data 31 d'agost de 2004, s'entén aprovada provisionalment l'esmentada modificació.  
En data 1 de setembre de 2004, l'alcaldia acorda traslladar l'expedient complet, juntament amb dos exemplars degudament diligenciats, a aquesta Conselleria a l'efecte de la seua aprovació definitiva.  
Segon. El municipi de Picassent compta amb Pla General aprovat definitivament per la Comissió Territorial d'Urbanisme de València, en data 15 de març de 2002.  
Tercer. El projecte consta d'un document de memòria relativa a la justificació de la modificació, com els plànols d'informació i d'ordenació corresponents a la zona afectada  
Quart. L'objecte de la modificació puntual consistix en el següent:  
Canvi d'ubicació d'una zona verda en la urbanització El Pinar, denominada en el Pla general com EL 11.1, i que segons planejament vigent la definix com una franja longitudinal, emplaçada en el cantó d'una illa de cases, la seua amplària aproximada és de 15m; amb una longitud mitjana de 80m i una superfície de 1177'50 m². La modificació proposada opta per ubicar la dita zona verda en el mateix cantó que formen els dos carrers de la urbanització, resultant un espai més ample amb una forma més regular i amb una superfície resultant lleugerament superior a l'existent (1.184 m²), si bé no hi ha augment del nombre d'habitatges, ni variació de l'aprofitament.  
La modificació presentada, afecta tres parcel·les urbanes delimitades en el seu conjunt pels dos carrers de la urbanització que s'encreuen i dos parcel·les urbanes consolidades. En cap moment es varien les alineacions oficials dels carrers.  
Amb la modificació proposada es pretén, a més, regularitzar les dos parcel·les edificables existents, atés que en l'actualitat no complixen amb els paràmetres mínims de parcel·la edificable especificats en l'article 7.87 de les normes urbanístiques vigents. Així, amb la dita modificació, les parcel·les resultants mantenen la mateixa superfície, però es regularitzen com a parcel·les mínimes edificables.  
D'altra banda, la nova ubicació de la zona verda, continua mantenint igualment unes condicions semblants de localització i accessibilitat respecte a les vigents.  
Cinqué. La Comissió Territorial d'Urbanisme de València, en sessió celebrada el 2 de juny de 2005, va acordar informar favorablement sobre la modificació núm. 11-E del Pla general de Picassent, i eleva l'expedient al conseller de Territori i Habitatge per a la seua aprovació definitiva.  
Sisé. Aquesta Conselleria va sol·licitar el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.   
El Consell Jurídic Consultiu de la Comunitat Valenciana ha emés dictamen sobre el present expedient, en data 20 d'octubre de 2005, en el qual es conclou que la modificació puntual núm. 11-E del Pla general d'ordenació urbana de Picassent és conforme amb l'ordenament jurídic.  
Fonaments de dret  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).  
Segon. La documentació està completa, a l'efecte del compliment del que ha preceptuat en l'article 27 LRAU.  
Tercer. El canvi d'ubicació de la zona verda proposat, es considera correcte des del punt de vista de les exigències de la política urbanística i territorial de la Generalitat, tal com es recull en l'article 40 LRAU, complixen a més les condicions de qualitat exigibles per a les zones verdes, previstes en l'article 35 del Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià.  
En aquest sentit consta en l'expedient tant l'informe favorable del conseller de Territori i Habitatge, en exercici de les funcions pròpies del Consell Superior d'Urbanisme, en aplicació de la disposició transitòria novena de la LRAU, de conformitat amb l'article 55.4 de la LRAU, com el dictamen favorable del Consell Jurídic Consultiu de la Comunitat Valenciana conforme requerix l'article 10.8.e de la Llei 10/1994, de 19 de desembre, del Consell Jurídic Consultiu.  
Quart. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 6 e) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats i la resta de general i de pertinent aplicació, conforme a l'Acord de la Comissió Territorial d'Urbanisme de València, resolc:  
Aprovar definitivament la modificació puntual núm. 11-E del Pla general d'ordenació urbana de Picassent (València).  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.  
València, 30 de novembre de 2005.. El conseller: Rafael Blasco Castany.